Flashback (videospill)

Flashback (sluppet ut i USA som Flashback: The Quest for Identity) er et plattformspill som er utviklet av Delphine Software International og gitt ut av «US Gold» i USA og Europa, og av Sunsoft i Japan. Spillet er oppført i Guinness rekordbok som det bestselgende franske videospillet noen sinne.

Flashback ble først gitt ut for Amiga i 1992, ble siden gitt ut til MS-DOS, Acorn Arkimedes, Sega Mega Drive/Genesis og Super Nintendo i 1993. CD-ROM-versjoner av Flashback ble gitt ut for 3DO, Apple Macintosh, Atari Jaguar, CD-i, FM Towns, MS-DOS og Sega CD i løpet av 1994 og 1995.

Spillet ble markedsført som et «CD-ROM-spill på en spillkasett». Bakgrunnene i spillet er lagd for hånd, og animasjonene er lagd ved bruk av rotoscoping, noe som gjorde dem usedvanlig jevne for sin tid.

Spilleren får rollen som karakteren Conrad, som bærer en pistol med ubegrenset ammunisjon. Et kraftig skjold som absorberer et visst antall skudd før det må lades igjen, og fungerer som Conrads helse (hvor mange angrep spilleren kan overleve før man dør) og et bærbart kraftfelt med ubegrenset forbruk, som kan fungere som en midlertidig barriere for å blokkere fiendtlige skudd. Karakteren utvikler seg gjennom spillets syv nivåer, samtidig som han blir presentert for en rekke gåter og andre problemer. Spilleren mottar også en enhet for teleportering, og kan derfor teleportere til ellers utilgjengelige områder.

Handlingsreferat 
I år 2142 oppdager etterretningsagent Conrad B. Hart at form-skiftende romvesen, kjent som Morphs, har infiltrert jordkloden. Men før han klarer å advare noen andre, blir COnrad oppdaget og hukommelsen hans blir slettet. Senere rømmer han, men krasj-lander kjøretøyet sitt i en jungel, hvor spillet begynner. Conrad mottar en melding som instruerer ham om å møte en venn, Ian i New Washington. Men der oppdager han Ian som blir angrepet av politiet. Etter at Conrad dreper dem, bruker Ian en re-generator for å gjenopprette hukommelsen sin. Etterpå er Conrad fast bestemt på å komme tilbake til jordkloden.

Ian forteller ham at den eneste måten han kan komme tilbake til jordkloden, er å vinne  i Death Towe - et spill hvor deltakere må slåss til døden, og det kreves falske papirer for å få tak i et pass. For å betale for de falske papirene tar Conrad på seg en rekke farlige jobber. Men han blir stadig angrepet av politiet, som antagelig har blitt villedet av Morph-infiltratører. Conrad vinner Death Tower, og reiser til jordkloden. De falske papirene hans får ham forbi sjekkpunktet. Men Morphs innser snart hvem han er, og Conrad blir forfulgt av flere politimenn. Han tar en drosje til Paradise Club, som skjuler Morphs gjemmested. Han spionerer på dem gjennom en tak-ventil. De diskuterer en plan om å erobre jorden i løpet av få timer.

Men Conrad faller gjennom ventilen, blir oppdaget, og havner i fengsel. Snart går Morphs til cellen hans for å drepe ham. Men Conrad stikker av og bruker en teleporter for å transportere seg selv til Morphs sin hjem-planet. Han finner en menneskelig fange som heter Phillip Howard Clark. Men Phillip blir henrettet kort tid senere, men dagboken hans avslører at han hadde planer om å ødelegge "Master Brain" som kontrollerer romvesenene, som ligger i planetens kjerne. Men en "Auxiliary Brain" må ødelegges før man kan komme seg til Master Brain.

Referanser

Eksterne lenker 
 

3DO-spill
Amiga-spill
Atari Jaguar-spill
Atari ST-spill
Videospill fra 1992
DOS-spill
Plattformspill
Super NES-spill
Videospill utviklet i Storbritannia
Videospill utviklet i Frankrike